section_heading: Ninjutsu
paragraph_text: Ninjutsu (忍術, "ninja tehnike") je neodređen pojam za gotovo svaku tehniku koja koristi chakru i dopušta korisniku da izvede nešto što u stvarnosti zapravo nije moguće. Za razliku od genjutsua, od kojeg protivnik vidi iluzije, efekti ninjutsua su podosta realni. Ninjutsu se oslanja na chakru i, većinu vremena, na pečate ruku (svaki pečat ruke predstavlja jednu od 12 životinja kineskog zodijaka) kako bi bio efektivan. Ruke se stavljaju u uzastopne pozicije koje oblikuju chakru u potreban način za izvođenje ninjutsua. To, međutim, ne mora uvijek biti tako jer neki od jednostavnijih jutsua postaju navika iskusnijim ninjama pa ih oni mogu izvesti samom voljom. Osim toga, neki se ninjutsui mogu svrstati u elementarne jutsue, pod uvjetom da se uporabljuje određen element (munja, vatra, vjetar, voda, zemlja).